《拟寒山自述 其一》
宋代·释咸静

多见拟寒山，不然拟拾得。冲天各有志，拟彼复何益。

居山山色翠，临水水声长。风华与雪月，时处自歌扬。

作者简介：释咸静，俗姓高，楚州山阳（今江苏淮安）人。住楚州胜因寺，号戏鱼，为南岳下十四世，泐潭应乾禅师法嗣。后居涟漪天宁寺，卒，年七十一。《嘉泰普灯录》卷一○、《五灯会元》卷一八有传。今录诗二十九首。